ai4bharat/Pralekha huggingface dataset:
హోం మంత్రిత్వ శాఖ
కెవిఐసి కుమ్హర్ సశక్తికారణ్ యోజన కింద వంద విద్యుత్ కుమ్మరి చక్రాలను పంపిణీ చేసిన కేంద్ర మంత్రి శ్రీ అమిత్ షా.
దేశంలోని సంప్రదాయ కళల్ని బలోపేతం చేయడం ప్రధాని శ్రీ నరేంద్ర మోదీ కల. భారతదేశాన్ని ఆత్మనిర్భర్ దేశంగా చేయడానికి ప్రతి ఒక్కరు తమ నైపుణ్యాలద్వారా కృషి చేయాలి : శ్రీ అమిత్ షా
మన కళాకారులైన సోదర సోదరీమణులకు సాంకేతిక సాయం అందిస్తే వారి ఉత్పత్తి సామర్థ్యం పెరుగుతుంది. మెరుగైన జీవనం లభిస్తుంది : కేంద్ర హోం మంత్రి శ్రీ అమిత్ షా
రైల్వేలతో ఒప్పందంతోపాటు కుమ్మరుల ఉత్పత్తులకు సరైన మార్కెట్ సదుపాయాలను కల్పించి తద్వారా వారి ఉత్పత్తులు అధికంగా అమ్ముడుపోయేలా చూస్తాం: శ్రీ అమిత్ షా
వెనకబడిన వర్గాల్లో ఒకటైన కుమ్మర కులంలో సాధికారత సాధనలో భాగంగా శిక్షణ పొందిన వందమంది కుమ్మర కళాకారులకు వంద విద్యుత్ కుమ్మరి చక్రాలను కేంద్రమంత్రి శ్రీ అమిత్ షా పంపిణీ చేశారు. స్వయం సమృద్ధి సాధనకోసం భారతదేశం ప్రవేశపెట్టిన ఆత్మనిర్భర్ కార్యక్రమానికి అనుగుణంగా ప్రభుత్వం ఈ అడుగు వేసింది. ఖాదీ మరియు గ్రామీణ పరిశ్రమల కమిషన్  వారి సశక్తికారణ్ యోజన కింద ఈ విద్యుత్ చక్రాలను పంపిణీ చేశారు. గాంధీనగర్ పార్లమెంట్ నియోజకవర్గం పరిధిలోని కలోల్ తాలూకా బల్వా గ్రామంలో ఈ చక్రాలను పంపిణీ చేవారు. ఈ కార్యక్రమాన్ని శ్రీ అమిత్ షా న్యూఢిల్లీనుంచి వీడియో కాన్ఫరెన్స్ ద్వారా నిర్వహించారు.
సంప్రదాయ కుమ్మరి కళను పునరుద్ధరించడానికి, వెనకబడిన కులమైన కుమ్మరులను ఆదుకోవడానికి, వారికి సాంకేతిక సాయం అందించడంద్వారా ఉత్సాదకత పెంచడానికి కుమ్హర్ సశక్తికారణ్ యోజన వుపయోగపడుతుందని శ్రీ అమిత్ షా అన్నారు. ఈ సందర్భంగా ఆయన వీడియో కాన్ఫరెన్స్ ద్వారా ఐదుగురు కుమ్మరులతో సంభాషించారు.
మన కుమ్మరుల జీవితాల్లో వస్తున్న మార్పు ఎంతో సంతోషదాయకమైనదని, ప్రజాపతి కమ్యూనిటీకి మెరుగైన ఉపాధి లభించడానికిగాను కేంద్రం అన్ని విధాలా సాయం చేస్తోందని కేంద్ర మంత్రి అన్నారు. విద్యుత్ చక్రాలనేవి గుజరాత్ ప్రజలకు ప్రధాని అందిస్తున్న బహుమతి అని ఆయన అన్నారు.
కుమ్మరుల ఉత్పత్తులు మార్కెట్ కావడానికి వీలుగా రైల్వేతో ప్రత్యేక ఒప్పందం చేసుకోవడం జరిగిందని..అలాగే ఒక సరైన మార్కెటింగ్ వేదికను కల్పిస్తామని అన్నారు. బలహీన వర్గాలను ఆదుకోవడానికి కెవిఐసి తన పథకాలద్వారా విశేషమైన కృషి చేస్తోందని ఈ సందర్భంగా శ్రీ అమిత్ షా ప్రశంసించారు.
ఈ సందర్భంగా కెవిఐసి అధ్యక్షులు శ్రీ వినయ్ కుమార్ సక్సేనా మాట్లాడుతూ ఇంతవరకూ దేశవ్యాప్తంగా 17వేల విద్యుత్ కుమ్మరి చక్రాలను పంపిణీ చేయడం జరిగిందని అన్నారు. ఈ కార్యక్రమం కుమ్మరులకు ఎంతగానో ఉపయోగపడుతోందని కుమ్మరి ఉత్పత్తుల సంఖ్య గణనీయంగా పెరిగిందని అన్నారు. ప్రస్తుతం దేశవ్యాప్తంగా ప్రతి రోజూ 2 కోట్ల తేనీరు పాత్రలు తయారవుతున్నాయని వాటిని దేశవ్యాప్తంగాగల 400 రైల్వే స్టేషన్లలో వినియోగిస్తున్నారని, రైల్వే స్టేషన్లనేవి వాటికి సరైన మార్కెట్ వేదికలుగా మారాయని ఆయన అన్నారు.
గుజరాత్ లోని పలు ప్రాంతాల్లో ముఖ్యంగా కుఛ్, సౌరాష్ట్రా ప్రాంతాల్లో సంప్రదాయ కుమ్మరి కళకు జనాదరణ వున్న విషయం తెలిసిందే. 2018లో కుమ్హర్ సశక్తికారణ యోజన ప్రారంభమైన తర్వాత గుజారత్ లోని పలు గ్రామాలకు చెందిన 750 మంది కుమ్మరులకు శిక్షణ ఇచ్చారు. వారికి శిక్షణ ఇవ్వడమే కాకుండా విద్యుత్ చక్రాలను, ఇతర యంత్రాలను , పరికరాలను ఉచితంగా అందించారు. వీటి కారణంగా కుమ్మరులు చాలా సులువుగా పలు ఉత్పత్తులను తయారు చేస్తున్నారు. వారికి ఆదాయం కూడా 3-4 రెట్లు పెరిగింది.
జౌళి మంత్రిత్వ శాఖ
వ్యక్తిగత వర్క్షెడ్ల నిర్మాణం కోసం మహిళా చేనేత పనివారి 100% సబ్సిడీ హామీ
మహిళా చేనేత పనివారి కోసం కమ్లాదేవి చటోపాధ్యాయ అవార్డు ఏర్పాటు
జిఇఎం పోర్టల్లో కనీసం 1.50 లక్షలమంది చేనేతిపనివారి నమోదు
వివిధ రాష్ట్రాలలో 128 చేనేత ఉత్పత్తి కంపెనీల ఏర్పాటు
చేనేత ఉత్పత్తుల మార్కెటింగ్ను ప్రోత్సహిస్తున్న చేనేత ఎగుమతి ప్రోత్సాహక కౌన్సిల్ 
ముడి సరుకు, ఆధునీకరించిన మగ్గాలు & ఉపకరణాల కొనుగోలు, నమూనా ఆవిష్కరణలు & ఉత్పత్తుల వైవిధ్యం, మౌలిక సదుపాయాల అభివృద్ధి, దేశీయ, అంతర్జాతీయ మార్కెట్లలో చేనేత ఉత్పత్తుల మార్కెటింగ్ కోసం అర్హులైన చేనేత ఏజెన్సీలు / నేత కార్మికులకు ఆర్థిక సహాయం అందించడం జరుగుతోంది. అంతేకాకుండా, వ్యక్తిగత వర్క్షెడ్లను నిర్మించుకునేందుకు మహిళా నేత పనివారికీ 100% సబ్సిడీని ఇస్తున్నారు. ప్రత్యేకంగా మహిళా నేత పరివారి కోసం కమ్లాదేవి చటోపాధ్యాయ అవార్డును ఏర్పాటు చేయడం జరిగింది. తెలంగాణ సహా దేశవ్యాప్తంగా మహిళలు సహా చేనేత కార్మికుల కోసం వివిధ ప్రణాళికాపూర్వక చొరవలు, రాయితీ రేట్లతో ముద్రా రుణాలు సహా పలు చర్యలను చేపట్టారు. చేనేత కార్మికులు నేడు ఎదుర్కొంటున్న సవాళ్ళను అధిగమించేందుకు, మహిళా చేనేత పనివారి కోసం, దేశవ్యాప్తంగా చేనేత రంగాన్ని ప్రోత్సహించేందుకు ప్రభుత్వం దిగువన పేర్కొన్న చర్యలు తీసుకుందిః -
జిఇఎం పోర్టల్లో సుమారు 1.50 లక్షల మంది చేనేతపనివారు నమోదు చేసుకున్నారు. వివిధ ప్రభుత్వ శాఖలకు, సంస్థలకు నేరుగా తమ ఉత్పత్తులను అమ్ముకునేలా సాధికారం చేసేందుకు గవర్నమెంట్ ఇ- మార్కెట్ ప్లేస్లో నమోదు చేసుకున్న చేనేత పనివారి కోసం చర్యలు తీసుకున్నారు.
ఉత్పత్తిని, మార్కెటింగ్ సామర్ధ్యాలను పెంచి, మెరుగైనా ఆదాయాలు వచ్చేలా చూసేందుకు వివిధ రాష్ట్రాలలో 128 చేనేత ఉత్పత్తి కంపెనీలు ఏర్పాటు చేయడం జరిగింది.
రాయితీ రుణం/ చేనేత ముద్రా పథకం కింద దిగువన పేర్కొన్న విధంగా ఆర్ధిక సహాయాన్ని అందించడం జరుగుతుందిః
ఒక్కొక్క చేనేత కార్మికుననికి రుణ మొత్తంలో 20% లేదా గరిష్టంగా రూ. 25,000/-
ఒక్కొక్క చేనేత సంస్థకు గరిష్టంగా రూ. 20.00 లక్షలు  రుణ మొత్తంలో 20%
మూడేళ్ళకు 7% వడ్డీ ఉపసంహరణ
మూడేళ్ళ వరకు రుణాలపై పరపతి హామీ
ఢిల్లీ, ముంబై, వారణాసి, అహ్మదాబాద్, జైపూర్, భుబనేశ్వర్, గువాహతి, కంచీపురంలో ఎన్ఐఎఫ్టి ద్వారా డిజైన్ రీసోర్స్ సెంటర్ల ఏర్పాటు.చేనేత రంగంలో నమూనా ఆధారిత శ్రేష్టతను నిర్మించడం, సృష్టించడం కోసం, నమూనా/ ఉత్పత్తి మెరుగుదల అభివృద్ధి కోసం, చేనేత కార్మికులు, ఎగుమతిదారులు, తయారీదారులు, డిజైనర్ల నమూనా కోశాగార అందుబాటును సులభతరం చేయాలన్న లక్ష్యంతో వీటిని ఏర్పాటు చేయడం జరిగింది.
చేనేత ఉత్పత్తుల మార్కెటింగ్ను ప్రోత్సహించడం కోసం, దృశ్య మాధ్యమం ద్వారా అంతర్జాతీయ ప్రదర్శనలను చేనేత ఎగుమతుల ప్రోత్సాహక కౌన్సిల్  నిర్వహిస్తోంది. దృశ్య మాధ్యమం ద్వారా 2020-21సంవత్సరంలో 12 చేనేత ప్రదర్శనలను నిర్వహించింది. దీనితోపాటుగా, దేశంలోని వివిధ ప్రాంతాలలో చేనేత కార్మికులు తమ ఉత్పత్తులను, మార్కెట్ చేసుకుని, అమ్ముకునేందుకు దేశీయ మార్కెటింగ్ కార్యక్రమాలను కూడా నిర్వహించడం జరిగింది.
ఈ సమాచారాన్ని నేడు లోక్సభలో అడిగిన ఒక ప్రశ్నకు లిఖితపూర్వకంగా జౌళి మంత్రిత్వశాఖ సహాయ మంత్రి దర్శనా జర్దోష్ ఇచ్చిన సమాధానంలో వెల్లడించారు.
రసాయనాలు, ఎరువుల మంత్రిత్వ శాఖ
న్యూఢిల్లీలో అంతర్జాతీయ సదస్సు
‘కెమికల్స్ అండ్ పెట్రోకెమికల్స్: సస్టైనబుల్ ట్రాన్సిషన్స్ త్రూ గ్రీన్ టెక్నాలజీస్ అండ్ డిజిటలైజేషన్’ అనే అంశంపై సదస్సు
రసాయనాలు మరియు ఎరువుల మంత్రిత్వ శాఖ పరిధిలోని కెమికల్స్ అండ్ పెట్రోకెమికల్స్ డిపార్ట్మెంట్, కాన్ఫెడరేషన్ ఆఫ్ ఇండియన్ ఇండస్ట్రీ  సహకారంతో 'కెమికల్స్ అండ్ పెట్రోకెమికల్స్: సస్టైనబుల్ ట్రాన్సిషన్స్ త్రూ గ్రీన్ టెక్నాలజీస్ అండ్ డిజిటలైజేషన్' అనే అంశంపై ఈరోజు న్యూఢిల్లీలో బీ20 అంతర్జాతీయ సదస్సును నిర్వహించింది. ఈ సందర్భంగా, ఆరోగ్యం & కుటుంబ సంక్షేమం, రసాయనాలు & ఎరువుల శాఖ మంత్రి డాక్టర్ మన్సుఖ్ మాండవియా వర్చువల్ గా ప్రేక్షకులను ఉద్దేశించి ఈ సదస్సులో ప్రసంగించారు. భారత ఆర్థిక వ్యవస్థ వృద్ధిలో కెమికల్ మరియు పెట్రో కెమికల్ రంగానికి ఉన్న ప్రాముఖ్యతను ఆయన ఈ సందర్భంగా నొక్కి చెప్పారు. సెంట్రల్ ఇన్స్టిట్యూట్ ఆఫ్ పెట్రోకెమికల్స్ ఇంజినీరింగ్ అండ్ టెక్నాలజీ  ఈ రంగంలో నైపుణ్యం కలిగిన మానవ వనరుల డిమాండ్ను తీర్చడానికి ఈ విభాగంలో సంవత్సరానికి దాదాపు 1.2 లక్షల మందికి నైపుణ్యాన్ని అందించడానికి కట్టుబడి ఉందని ఆయన పేర్కొన్నారు. డిజిటల్ ఎకానమీ, విద్య, ఇంధన పరివర్తనలు, పర్యావరణం & వాతావరణ సుస్థిరత అనేవి ప్రభుత్వం యొక్క నాలుగు ప్రధాన ప్రాధాన్యత రంగాలని ఆయన ప్రధానంగా తెలియజేశారు.
భారత్ మెరుగైన స్థానంలో ఉంది..
రసాయనాలు & ఎరువులు మరియు కొత్త & పునరుత్పాదక శక్తి శాఖ సహాయ మంత్రి శ్రీ భగవంత్ ఖుబా మాట్లాడుతూ గత 9 సంవత్సరాలలో భారత ఆర్థిక వ్యవస్థ యొక్క వేగవంతమైన వృద్ధిని హైలైట్ చేశారు. ఈ కాలంలో భారత ఆర్థిక వ్యవస్థ 10వ స్థానం నుంచి ప్రపంచంలోనే 5వ అతిపెద్ద ఆర్థిక వ్యవస్థకు ఎగబాకిందని అన్నారు. ఇతర ప్రధాన అభివృద్ధి చెందుతున్న ఆర్థిక వ్యవస్థల కంటే ప్రపంచ వ్యాప్తంగా ఎదురవుతున్న అవరోధాలను దాటుకురావడంలో భారతదేశం మెరుగైన స్థానంలో ఉందనే విషయాన్ని ప్రపంచ బ్యాంక్ కూడా గుర్తించిందని అన్నారు. అంతేకాకుండా, గత 9 సంవత్సరాలలో ఒక్కొక్కటి 12.7 లక్షల మెట్రిక్ టన్నుల సామర్థ్యం గల 9 యూరియా ప్లాంట్లను ఏర్పాటు చేశామని, త్వరలో భారతదేశం యూరియా ఉత్పత్తిలో స్వయం సమృద్ధి సాధించగలదని అంచనా వేస్తున్నట్లు ఆయన తెలియజేశారు.
గ్రీన్ ఇన్వెస్ట్మెంట్ను ఆకర్షించేలా సులభ విధానాలు..
కెమికల్స్ మరియు పెట్రోకెమికల్స్ శాఖ కార్యదర్శి మాట్లాడుతూ పర్యావరణ సమ్మతి మినహా రసాయన రంగం లైసెన్స్ రద్దు చేయబడిందని విధానం క్రమబద్ధీకరించబడదని ఉద్ఘాటించారు. దేశంలో పరిశ్రమ వృద్ధిలో గణనీయమైన సహకారం అందించడానికి ప్రైవేట్ రంగం చేస్తున్న కృషిని ఆయన అభినందించారు. “2070 నాటికి నికర జీరో” అనే క్లారియన్ కాల్ను సాధించడానికి, కెమికల్స్ & పెట్రోకెమికల్స్ డిపార్ట్మెంట్ ఈ రంగంలో అందుబాటులో ఉన్న అపారమైన సామర్థ్యాన్ని ఉపయోగించుకోవడానికి శ్రద్ధగా పని చేస్తోందని అన్నారు. ఈ రంగంలో గ్రీన్ ఇన్వెస్ట్మెంట్ను ఆకర్షించడానికి సులభతర విధానాలను రూపొందించడానికి విస్తారమైన అవకాశాలు ఉన్నాయన్నారు.  కెమికల్స్ & పెట్రోకెమికల్స్ పరిశ్రమలో సుస్థిరత,  కెమికల్స్ & పెట్రోకెమికల్స్ పరిశ్రమలో నికర జీరో/ సుస్థిరతను సాధించే మార్గాలు,  రసాయనాలు & పెట్రోకెమికల్స్ పరిశ్రమలో ఆర్&డి, సాంకేతికత మరియు డిజిటల్ పరివర్తనపై కాన్ఫరెన్స్ చర్చలు జరిగాయి. iv) స్థిరమైన పర్యావరణ వ్యవస్థ కోసం కలుపుకొని & అనుకూల నైపుణ్యాలు అనే అంశాలపై ఈ సదస్సులో చర్చలు జరిగాయి. బీ20 దేశాలలో భారతదేశం మరియు విదేశాల నుండి పరిశ్రమ/ అసోసియేషన్స్ ఫెడరేషన్ ఏర్పాటు చేసిన సదస్సుకు 500 కంటే ఎక్కువ మంది ప్రతినిధులు, ప్రభుత్వ ప్రతినిధులు పాల్గొన్నారు. జర్మనీ, మెక్సికో, రష్యా, హంగరీ, అమెరికా, బెల్జియం, సింగపూర్, యూఏఈ, దక్షిణ కొరియా దేశాలకు చెందిన పరిశ్రమల ప్రతినిధులు కూడా ఈ సదస్సులో పాల్గొన్నారు.
రైల్వే మంత్రిత్వ శాఖ
కోవిడ్ సవాళ్లు ఉన్నప్పటికీ రైల్వే, సరకు రవాణా లో రెండంకెల వృద్ధిని కొనసాగించింది
2019-20 సంవత్సరంతో పోలిస్తే ఫ్రైట్ లోడింగ్లో 10% పెరుగుదల
2021-22 ఆర్థిక సంవత్సరంలో, భారత రైల్వే మొత్తం లోడింగ్ 203.88 మిలియన్ టన్నులు , అదే కాలానికి 2019-20 లోడింగ్ గణాంకాలు  కంటే 10% ఎక్కువ.
2021 మే నెలలో, భారత రైల్వే లోడింగ్ 92.29 మెట్రిక్ టన్నులు, ఇది 2019 మే కంటే 10% ఎక్కువ  మరియు అదే కాలానికి మే 2020  కంటే 43% ఎక్కువ.
ఈ మే 2021 లో భారత రైల్వే సరుకు రవాణా నుండి రూ.9278.95 కోట్లు ఆర్జించింది
వ్యాగన్ల వినియోగంలో భారీ మెరుగుదల, సరుకు రవాణా రైళ్ల వేగం పెంచడం, సరుకు రవాణా వినియోగదారులకు ప్రోత్సాహకాలు, వ్యాపార అభివృద్ధి యూనిట్ల చురుకైన పని ఫలితంగా సరుకు రవాణాలో రెట్టింపు పెరుగుదల ఏర్పడింది.
కోవిడ్ విసిరిన సవాలు భారతీయ రైల్వే వేగాన్ని ఆపలేదు. సరకు రవాణాలో వృద్ధి ఏ మాత్రం తగ్గకుండా సాగుతోంది. రైల్వే సరుకు రవాణాలో రెండంకెల వృద్ధిని సాధించింది. భారతీయ రైల్వేలకు 2021 మే నెలలో ఆదాయాలు, లోడింగ్ పరంగా సరుకు గణాంకాలలో మంచి ప్రగతిని సూచించాయి. రైల్వేలు సరుకు లోడింగ్లో 10% కంటే ఎక్కువ పెరుగుదలను నమోదు చేశాయి. 2021-22 ఆర్థిక సంవత్సరంలో, భారతీయ రైల్వే మొత్తం లోడింగ్ 203.88 మిలియన్ టన్నులు , అదే కాలానికి 2019-20 లోడింగ్ గణాంకాలు  కంటే 10% ఎక్కువ.
మిషన్ మోడ్లో, భారతీయ రైల్వేల సరుకు లోడింగ్ మే 2021 నెలలో 92.29 మెట్రిక్ టన్నులు, ఇది 2019 మే కంటే 10% ఎక్కువ , అదే కాలానికి మే 2020  కంటే 43% ఎక్కువ.
మే 2021 లో రవాణా చేయబడిన ముఖ్యమైన వస్తువులలో 97.06 మిలియన్ టన్నుల బొగ్గు, 27.14 మిలియన్ టన్నుల ఇనుప ఖనిజం, 7.89 మిలియన్ టన్నుల ఆహార ధాన్యాలు, 5.34 మిలియన్ టన్నుల ఎరువులు, 6.09 మిలియన్ టన్నుల ఖనిజ నూనె, 11.11 మిలియన్ టన్నుల సిమెంట్ , 8.2 మిలియన్ టన్నుల క్లింకర్ ఉన్నాయి. 2021 మే నెలలో భారత రైల్వే సరుకు రవాణా నుండి రూ.9278.95 కోట్లు ఆదాయం వచ్చింది. వాగన్ వినియోగం ఈ నెలలో 27% ఉంది. మే, 2021 లో, వాగన్ టర్న్ రౌండ్ టైమ్ ఇది 2019 మేలో 6.61 తో పోలిస్తే 4.83 రోజులుగా నమోదైంది.
రైల్వే సరుకు రవాణాను ఇంకా పెంచడానికి భారతీయ రైల్వేలో కూడా అనేక రాయితీలు / తగ్గింపులు ఇవ్వడం విశేషం. ప్రస్తుత నెట్వర్క్లో సరుకు రవాణా రైళ్ల వేగం పెరిగింది. ఫ్రైట్ స్పీడ్ ఇంప్రూవ్మెంట్, వ్యయం ఆదాఅవుతోంది. గత 18 నెలల్లో సరుకు వేగం రెట్టింపు అయ్యింది. కొన్ని మండలాలు  సరుకు రవాణా రైళ్ల సగటు వేగాన్ని 50 కిలోమీటర్ల కంటే ఎక్కువ నమోదు చేశాయి. భౌగోళిక పరిస్థితుల కారణంగా, కొన్ని విభాగాలు సరుకు రవాణా రైళ్లకు మంచి వేగాన్ని అందిస్తాయి. సరుకు రవాణా రైళ్ల కోసం సగటున 45.42 కిలోమీటర్ల వేగం మే 2021 లో నమోదైంది, అదే కాలానికి ఇది 36.84 కిలోమీటర్ల వేగంతో పోలిస్తే 23% ఎక్కువ. కోవిడ్ 19 ను భారత రైల్వే పనితీరులను మెరుగుపరిచేలా అవకాశంగా ఉపయోగించుకుంది.
నీతి ఆయోగ్
లాభాపేక్షలేని ఆసుపత్రుల నమూనాపై నీతీ ఆయోగ్ నివేదిక విడుదల
దేశంలో లాభాపేక్షలేని ఆసుపత్రి ఎలా ఉండాలో సూచించే నమూనాపై ఒక సమగ్రమైన అధ్యయన నివేదికను నీతీ ఆయోగ్ ఈ రోజు విడుదల చేసింది. దీనితో,.. లాభాపేక్షలేని ఆసుపత్రి నమూనాపై పటిష్టమైన విధాన రూపకల్పనలో సమాచారపరంగా ఏర్పడే అంతరాన్ని పూడ్చే దిశగా ముందడుగు పడినట్టు భావించవచ్చు.
నివేదిక విడుదల సందర్భంగా నీతీ ఆయోగ్ ఆరోగ్య వ్యవహారాల సభ్యుడు డాక్టర్ వి.కె. పాల్ మాట్లాడుతూ, “దేశంలో ప్రైవేటు రంగంలో ఆరోగ్య సదుపాయాల విస్తరణకు సంబంధించి పెట్టుబడులు తక్కువ స్థాయిలోనే ఉంటున్నాయి. అయితే, ఇందుకు సంబంధించి పరిస్థితిని చక్కదిద్దేందుకు నిన్న ప్రకటించిన ఉద్దీపన ప్యాకేజీ అవకాశం కల్పిస్తుంది. లాభాపేక్షలేని ఆసుపత్రి నమూనా రూపకల్పన కూడా ఆ దిశగా ఒక చిన్న ముందడుగు అవుతుంది.” అన్నారు.
అధ్యయన నివేదికను విడుదల చేసేందుకు ఏర్పాటు చేసిన కార్యక్రమంలో నీతీ ఆయోగ్ ముఖ్య కార్యనిర్వహణాధికారి  అమితాబ్ కాంత్. అదనపు కార్యదర్శి డాక్టర్ రాకేశ్ సర్వాల్, అధ్యయనంలో పాల్గొన్న వివిధ ఆసుపత్రుల ప్రతినిధులు పాల్గొన్నారు.
లాభాపేక్షలేని ఆసుపత్రుల నిర్వహణకు సంబంధించి కూలంకషమైన సూచనలు అందించేందుకు ఈ అధ్యయన నివేదిక దోహదపడుతుంది. అలాంటి ఆసుపత్రులకు సంబంధించి పరిశోధన ఆధారంగా కనుగొన్న అంశాలను ఈ నివేదిక వివరిస్తుంది. యాజమాన్యం, సేవల వర్గీకరణ కిందకు వచ్చే ఈ ఆసుపత్రుల నిర్వహణ గురించి ఇది తెలియజేస్తుంది. ప్రైవేటు ఆసుపత్రులు, కేంద్ర ప్రభుత్వ ఆధ్వర్యంలోని ఆరోగ్య పథకాల మధ్య పోలికలను కూడా ఈ నివేదిక వివరిస్తుంది.
దేశంలో ప్రైవేటు రంగంలోని ఆరోగ్య రక్షణ సేవలపై నీతీ ఆయోగ్ గత కొంతకాలంగా విస్తృత స్థాయిలో అధ్యయనం చేస్తూ వస్తోంది. లాభాపేక్షతో కూడిన ఆరోగ్య రక్షణ వ్యవస్థలు, సంస్థలపై తగినంత సమాచారం అందుబాటులో ఉన్నప్పటికీ, లాభాపేక్షలేని ఆరోగ్య రక్షణ వ్యవస్థలపై మాత్రం విశ్వసనీయమైన, సంస్థాగతమైన సమాచారం అందుబాటులో లేదు. ప్రతి ఒక్కరికి అందుబాటు యోగ్యంగా ఉంటూ నాణ్యమైన ఆరోగ్య రక్షణ సేవలను లాభాపేక్షలేని ఈ ఆసుపత్రులు నిర్విరామంగా అందిస్తూ వస్తున్నాయి.
లాభాపేక్షలేని ఆసుపత్రుల రంగం సృజనాత్మక రీతిలో ఆరోగ్య రక్షణ సేవలను అందించడమే కాక, ముందు జాగ్రత్త చర్యలతో కూడిన రక్షణ వ్యవస్థను కూడా అందిస్తోంది. సాంఘిక సంస్కరణలు, సమాజ సేవా కార్యకలాపాలు, విద్య వంటి అంశాలను ఆరోగ్య రక్షణ సదుపాయంతో అనుసంధానిస్తూ వస్తోంది. ప్రభుత్వ వనరులను వినియోగించుకుంటూ లాభాలను గురించి పట్టించుకోకుండా అందుబాటు ధరలో ఆరోగ్య రక్షణ సేవలను ఈ రంగం అందిస్తోంది. అయితే, చాలా ఏళ్లుగా ఈ రంగంపై ఎలాంటి అధ్యయనం జరగలేదు.
వైద్యానికి అయ్యే ఖర్చును కట్టడిచేసేందుకు లాభాపేక్షలేని ఆసుపత్రులు అమలు చేస్తూవస్తున్న వ్యూహాలపై తాజాగా నీతీ ఆయోగ్ అధ్యయనం చేసింది. ఈ తరహా సంస్థల కార్యకలాపాలకు సవాలుగా నిలుస్తూ, వాటి ప్రగతిని ఆటంకపరిచే అంశాలను అర్థం చేసుకోవడానికి నీతీ ఆయోగ్ ఈ అధ్యయనం ద్వారా ప్రయత్నించింది.
లాభాపేక్షలేని ఆసుపత్రుల రంగానికి సంబంధించి స్వల్పకాల, దీర్ఘకాల విధానాల రూపకల్పననతో పాటుగా, ఇతర సంబంధిత అంశాలపై ఈ అధ్యయనం పలు సూచనలు చేసింది. లాభాపేక్షలేని ఆసుపత్రులను గుర్తించేందుకు తగిన పద్ధతులను సూచించడం, పనితీరు సూచికల ప్రాతిపదికగా వాటికి ర్యాంకులను నిర్ధారించడం, దాతృత్వ పద్ధతిని అనుసరించే అగ్రశ్రేణి ఆసుపత్రులను తగిన విధంగా ప్రోత్సహించడం తదితర అంశాలపై ఈ నివేదిక కొన్ని విధానాలను సూచించింది. దేశం మారుమూల ప్రాంతాల్లో సైతం పరిమిత ఆర్థిక వనరుల సహాయంతో మానవ వనరులను వినియోగించుకునేందుకు సంబంధించి ఆసుపత్రుల నైపుణ్యాలను ఉపయోగించుకునే అంశానికి కూడా నీతీ ఆయోగ్ అధ్యయనం ప్రాధాన్యత ఇస్తోంది.
(నీతీ ఆయోగ్ నివేదికను ఇక్కడ చూడవచ్చు
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 184.68 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.05 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,84,68,98,455
|
|
అందుబాటులోని నిల్వలు
|
|
16,05,51,136
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 184.68 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 16.05 కోట్లకుపైగా  నిల్వలు అందుబాటులో ఉన్నాయి.
మంత్రిమండలి
'పబ్లిక్ డేటా ఆఫీసుల' ద్వారా పబ్లిక్ వైఫై సేవలు అందించేందుకు, 'పబ్లిక్ డేటా ఆఫీస్ అగ్రిగేటర్లు' లైసెన్స్ రుసుము లేకుండా పబ్లిక్ వైఫై నెట్వర్క్లను ఏర్పాటు చేయడానికి కేంద్ర మంత్రివర్గం ఆమోదం
దేశవ్యాప్తంగా విస్తరించిన పబ్లిక్ డేటా ఆఫీసుల  ద్వారా పబ్లిక్ వైఫై సేవలు అందించేందుకు, పబ్లిక్ డేటా ఆఫీస్ అగ్రిగేటర్లు  పబ్లిక్ వైఫై నెట్వర్క్లు ఏర్పాటు చేసేలా కేంద్ర సాంకేతికత విభాగం తెచ్చిన ప్రతిపాదనకు, ప్రధాని శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. పబ్లిక్ వైఫై నెట్వర్క్ ద్వారా బ్రాడ్బ్యాండ్ ఇంటర్నెట్ సేవల విస్తరణను వేగవంతం చేసే ఉద్దేశంతో ఈ ప్రతిపాదనకు అంగీకారం తెలిపింది. ఈ పబ్లిక్ వైఫై నెట్వర్క్ల ద్వారా బ్రాడ్బ్యాండ్ ఇంటర్నెట్ సేవలను అందించడానికి లైసెన్స్ ఫీజు ఉండదు.
దేశంలో పబ్లిక్ వైఫై నెట్వర్కుల వృద్ధిని ఈ ప్రతిపాదన ప్రోత్సహిస్తుంది. బ్రాడ్బ్యాండ్ ఇంటర్నెట్ సేవలను విస్తరించడంతోపాటు, ఆదాయ, ఉపాధి వృద్ధిని, ప్రజా సాధికారతను పెంచుతుంది.
ముఖ్య లక్షణాలు:
ఈ "పబ్లిక్ వైఫై యాక్సెస్ నెట్వర్క్ ఇంటర్ఫేస్"ను "పీఎం-వాణి"గా పిలుస్తారు. ఈ క్రింద తెలిపిన విధంగా, వివిధ వర్గాల ద్వారా పీఎం-వాణి నిర్వహణ సాగుతుంది.
-
పబ్లిక్ డేటా ఆఫీస్ : వాణి వైఫై యాక్సెస్ పాయింట్లను ఇది ఏర్పాటు చేసి, నిర్వహిస్తుంది. చందాదారులకు బ్రాడ్బ్యాండ్ సేవలు అందిస్తుంది.
-
పబ్లిక్ డేటా ఆఫీస్ అగ్రిగేటర్ : ఇది పీడీవోల అగ్రిగేటర్. అధికారం, బాధ్యతలకు సంబంధించిన అంశాలను చూస్తుంది.
-
యాప్ ప్రొవైడర్: వినియోగదారుల నమోదుకు, దగ్గరలో ఉన్న వాణి వైఫై హాట్స్పాట్లను చూపేందుకు సాయపడేలా యాప్ రూపొందిస్తుంది. ఇంటర్నెట్ సేవను అందుకోవడానికి ఆ సమాచారాన్ని యాప్లో ప్రదర్శిస్తుంది.
-
సెంట్రల్ రిజిస్ట్రీ: యాప్ ప్రొవైడర్లు, పీడీవోఏలు, పీడీవోల వివరాలను ఇది నిర్వహిస్తుంది. కేంద్ర సాంకేతిక విభాగం దీనిని నిర్వహిస్తుంది.
ఉద్దేశాలు:
పీడీవోలు, పీడీవోఏలు, యాప్ ప్రొవైడర్ల నమోదు అవసరం లేకపోయినా, నమోదు రుసుము చెల్లించకుండా, సాంకేతికత విభాగం ఆన్లైన్ నమోదు పోర్టల్  ద్వారా తమంతట తాము నమోదు చేసుకుంటారు. దరఖాస్తు చేసిన ఏడు రోజుల్లో ఆమోదం లభిస్తుంది.
స్నేహపూర్వక, సులభతర వ్యాపార ప్రయత్నాలకు మరింత అనుగుణంగా ఇది ఉంటుందని భావిస్తున్నారు. 4జీ మొబైల్ నెట్వర్క్లు అందుబాటులోలేని ప్రాంతాలు సహా దేశవ్యాప్తంగా, ఇంటర్నెట్ చందాదారుల సంఖ్యను కొవిడ్ పెంచింది. స్థిరమైన, అధిక వేగవంతమైన బ్రాడ్బ్యాండ్ ఇంటర్నెట్ సేవలను తప్పనిసరి చేసింది. పబ్లిక్ వైఫైల ఏర్పాటు ద్వారా దీనిని నెరవేర్చవచ్చు.
పబ్లిక్ వైఫైలు ఉపాధిని సృష్టించడం మాత్రమేగాక; చిన్న, మధ్యతరహా పారిశ్రామికవేత్తల ఖర్చు చేసే ఆదాయాలను పెంచుతుంది. తద్వారా జీడీపీ వృద్ధి చెందుతుంది.
డిజిటల్ ఇండియా దిశగా పడిన అడుగు, దాని పర్యవసానంగా వచ్చిన ప్రయోజనమే పబ్లిక్ వైఫై ద్వారా బ్రాడ్బ్యాండ్ సేవల విస్తరణ.
పబ్లిక్ వై-ఫై హాట్స్పాట్లను ఉపయోగించుకుని బ్రాడ్బ్యాండ్ ఇంటర్నెట్ సేవలను అందించడానికి లైసెన్స్ రుసుము లేకపోవడం, దేశం నలుమూలలా బ్రాడ్బ్యాండ్ విస్తరణను ప్రోత్సహిస్తుంది. ఆదాయాలు, ఉద్యోగిత, నాణ్యమైన జీవనం, సులభతర వ్యాపారాలను బ్రాండ్బ్యాండ్ వినియోగం వృద్ధి చేస్తుంది.
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ, స్వీడన్ ప్రధాని గౌరవనీయులు శ్రీ స్టీఫన్ లోఫ్ వెన్ ల మధ్య వర్చువల్ సమిట్
ప్రధాన మంత్రి శ్రీ నరేంద్ర మోదీ రేపటి రోజు న, అంటే ఈ నెల 5న, స్వీడన్ ప్రధాని గౌరవనీయులు శ్రీ స్టీఫన్ లోఫ్ వెన్ తో కలసి ఒక వర్చువల్ సమిట్ లో పాల్గొననున్నారు.
ఇది 2015వ సంవత్సరం తరువాత ఇద్దరు నేత ల మధ్య జరుగుతున్నటువంటి ఐదో సంభాషణ కానుంది. ప్రధాన మంత్రి శ్రీ నరేంద్ర మోదీ ఒకటో భారత- నార్డిక్ శిఖర సమ్మేళనంలో పాల్గొనడం కోసం 2018వ సంవత్సరం ఏప్రిల్ లో స్టాక్ హోమ్ ను సందర్శించారు. స్వీడన్ ప్రధాని గౌరవనీయులు శ్రీ స్టీఫన్ లోఫ్ వెన్ ‘‘మేక్ ఇన్ ఇండియా’’ వారోత్సవం లో పాల్గొనడం కోసం 2016వ సంవత్సరం ఫిబ్రవరి లో భారతదేశాన్ని సందర్శించారు. అంతక్రితం, ఇరువురు నేత లు 2015వ సంవత్సరం సెప్టెంబరు లో ఐక్య రాజ్య సమితి సర్వ సభ్య సమావేశం నేపథ్యం లో సమావేశమయ్యారు. 2020వ సంవత్సరం ఏప్రిల్ లో కోవిడ్-19 మహమ్మారి కారణం గా ఉత్పన్నమైన స్థితి పై ఇద్దరు ప్రధాన మంత్రులు టెలిఫోన్ ద్వారా మాట్లాడుకొన్నారు. దీనికి అదనంగా, స్వీడన్ రాజు మాన్య శ్రీ కార్ల్ పదహారో గుస్తాఫ్, రాణి సిల్వియా లు 2019వ సంవత్సరం డిసెంబరు లో భారతదేశాన్ని సందర్శించారు.
భారతదేశం, స్వీడన్ ల మధ్య ప్రజాస్వామ్యం, స్వాతంత్ర్యం, బహుళవాదం నియమాలపై ఆధారపడ్డ అంతర్జాతీయ వ్యవస్థ తాలూకు భాగస్వామ్య విలువ లు పునాది గా ఆత్మీయమైనటువంటి, స్నేహపూర్వకమైనటువంటి సంబంధాలు ఉన్నాయి. వ్యాపారం, పెట్టుబడి, నూతన ఆవిష్కరణ, విజ్ఞానశాస్త్రం, సాంకేతిక విజ్ఞానం రంగాల తో పాటు పరిశోధన, అభివృద్ధి రంగాలలో కూడా రెండు దేశాల మధ్య సన్నిహిత సహకారం ఉంది. స్వీడన్ కు చెందిన దాదాపు 250 మంది కంపెనీ లు భారతదేశం లో ఆరోగ్యం, లైఫ్ సైన్సెస్, ఆటో ఇండస్ట్రీ, క్లీన్ టెక్నాలజీ, రక్షణ, భారీ యంత్రాలు, ఉపకరణాలు వంటి రంగాలలో చురుకు గా పనిచేస్తున్నాయి. భారతదేశానికి చెందిన దాదాపు 75 కంపెనీ లు స్వీడన్ లో చురుకు గా పనిచేస్తున్నాయి.
ఈ సమావేశం లో, నేతలు ఇరువుర మధ్య ద్వైపాక్షిక సంబంధాలతో ముడిపడ్డ రంగాలపై చర్చ లు జరుగుతాయి. కోవిడ్ అనంతర కాలం లో సహకారాన్ని పెంచుకోవడం సహా ప్రాంతీయ, అంతర్జాతీయ అంశాల పై వారు వారి అభిప్రాయాలను వెల్లడి చేసుకోనున్నారు.
హోం మంత్రిత్వ శాఖ
యునైటెడ్ కింగ్డమ్ ఆఫ్ గ్రేట్ బ్రిటన్, ఉత్తర ఐర్లాండ్ మహారాణి క్వీన్ ఎలిజబెత్ II మరణించినందున, గౌరవ సూచకంగా సెప్టెంబర్ 11న ఒకరోజు అధికారిక సంతాప దినం
యునైటెడ్ కింగ్డమ్ ఆఫ్ గ్రేట్ బ్రిటన్, ఉత్తర ఐర్లాండ్ మహారాణి అయిన క్వీన్ ఎలిజబెత్ II సెప్టెంబర్ 8, 2022న మరణించారు. మరణించిన రాణి గౌరవ సూచకంగా భారతదేశ వ్యాప్తంగా సెప్టెంబర్ 11న అధికారికంగా ఒక రోజు సంతాప దినాన్ని నిర్వహించాలని భారత ప్రభుత్వం నిర్ణయించింది.
సంతాపదినం రోజున భారత దేశ వ్యాప్తంగా జాతీయ జెండా నిత్యం ఎగిరే ప్రతి భవనంపైన జాతీయ జెండాను అవనతం చేయడమే కాక, ఆ రోజున అధికారిక వినోద కార్యక్రమాలు నిర్వహించరు.
భారత ఎన్నికల సంఘం
మీడియాలోని ఒక విభాగంలో అవాస్తవ ప్రచారం
బిహార్ రాష్ట్ర ఎన్నికల తేదీల ప్రకటనకు సంబంధించి మీడియాలోని ఒక విభాగం అవాస్తవాన్ని ప్రచారం చేస్తున్నట్లు కేంద్ర ఎన్నికల సంఘం దృష్టికి వచ్చింది. సోమవారం దిల్లీలో నిర్వహించిన అంతర్జాతీయ వెబినార్లో సీఈసీ శ్రీ సునీల్ అరోరా చేసిన వ్యాఖ్యలను మీడియా తప్పుగా అర్ధం చేసుకుంది.
సోమవారం సాయంత్రం 4.30 గంటలకు కేంద్ర ఎన్నికల సంఘం జారీ చేసిన పత్రిక ప్రకటనలో, "బిహార్లో పర్యటించినపుడు; రెండు, మూడు రోజుల్లో కమిషన్ నిర్ణయం తీసుకుంటుందని సీఈసీ పేర్కొంది" అన్న వాఖ్యాన్ని ప్రత్యేకంగా గమనించాలి.
ఏఎన్ఐ కథనాన్ని ఆధారంగా చేసుకుని వార్తను ప్రసారం చేసిన అన్ని మీడియా సంస్థలు, ఈసీఐ జారీ చేసిన పత్రిక ప్రకటనను పరిగణనలోకి తీసుకోవాలి. భవిష్యత్తులో బిహార్లో ఈసీఐ పర్యటన ఖరారు కానుంది అన్న వాఖ్యాన్ని గమనించి, వార్తను సరిచేసుకోవాలని విజ్ఞప్తి.
ఏఎన్ఐ కథనంలో పేర్కొన్నట్లు; ఈసీఐ బిహార్ పర్యటనకు, ఆ రాష్ట్ర ఎన్నికల తేదీల ప్రకటనకు ఎలాంటి సంబంధం లేదని గుర్తించాలని విజ్ఞప్తి.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
'పబ్లిక్ డేటా ఆఫీసుల' ద్వారా పబ్లిక్ వైఫై సేవలు అందించేందుకు, 'పబ్లిక్ డేటా ఆఫీస్ అగ్రిగేటర్లు' లైసెన్స్ రుసుము లేకుండా పబ్లిక్ వైఫై నెట్వర్క్లను ఏర్పాటు చేయడానికి కేంద్ర మంత్రివర్గం ఆమోదం
దేశవ్యాప్తంగా విస్తరించిన పబ్లిక్ డేటా ఆఫీసుల  ద్వారా పబ్లిక్ వైఫై సేవలు అందించేందుకు, పబ్లిక్ డేటా ఆఫీస్ అగ్రిగేటర్లు  పబ్లిక్ వైఫై నెట్వర్క్లు ఏర్పాటు చేసేలా కేంద్ర సాంకేతికత విభాగం తెచ్చిన ప్రతిపాదనకు, ప్రధాని శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. పబ్లిక్ వైఫై నెట్వర్క్ ద్వారా బ్రాడ్బ్యాండ్ ఇంటర్నెట్ సేవల విస్తరణను వేగవంతం చేసే ఉద్దేశంతో ఈ ప్రతిపాదనకు అంగీకారం తెలిపింది. ఈ పబ్లిక్ వైఫై నెట్వర్క్ల ద్వారా బ్రాడ్బ్యాండ్ ఇంటర్నెట్ సేవలను అందించడానికి లైసెన్స్ ఫీజు ఉండదు.
దేశంలో పబ్లిక్ వైఫై నెట్వర్కుల వృద్ధిని ఈ ప్రతిపాదన ప్రోత్సహిస్తుంది. బ్రాడ్బ్యాండ్ ఇంటర్నెట్ సేవలను విస్తరించడంతోపాటు, ఆదాయ, ఉపాధి వృద్ధిని, ప్రజా సాధికారతను పెంచుతుంది.
ముఖ్య లక్షణాలు:
ఈ "పబ్లిక్ వైఫై యాక్సెస్ నెట్వర్క్ ఇంటర్ఫేస్"ను "పీఎం-వాణి"గా పిలుస్తారు. ఈ క్రింద తెలిపిన విధంగా, వివిధ వర్గాల ద్వారా పీఎం-వాణి నిర్వహణ సాగుతుంది.
-
పబ్లిక్ డేటా ఆఫీస్ : వాణి వైఫై యాక్సెస్ పాయింట్లను ఇది ఏర్పాటు చేసి, నిర్వహిస్తుంది. చందాదారులకు బ్రాడ్బ్యాండ్ సేవలు అందిస్తుంది.
-
పబ్లిక్ డేటా ఆఫీస్ అగ్రిగేటర్ : ఇది పీడీవోల అగ్రిగేటర్. అధికారం, బాధ్యతలకు సంబంధించిన అంశాలను చూస్తుంది.
-
యాప్ ప్రొవైడర్: వినియోగదారుల నమోదుకు, దగ్గరలో ఉన్న వాణి వైఫై హాట్స్పాట్లను చూపేందుకు సాయపడేలా యాప్ రూపొందిస్తుంది. ఇంటర్నెట్ సేవను అందుకోవడానికి ఆ సమాచారాన్ని యాప్లో ప్రదర్శిస్తుంది.
-
సెంట్రల్ రిజిస్ట్రీ: యాప్ ప్రొవైడర్లు, పీడీవోఏలు, పీడీవోల వివరాలను ఇది నిర్వహిస్తుంది. కేంద్ర సాంకేతిక విభాగం దీనిని నిర్వహిస్తుంది.
ఉద్దేశాలు:
పీడీవోలు, పీడీవోఏలు, యాప్ ప్రొవైడర్ల నమోదు అవసరం లేకపోయినా, నమోదు రుసుము చెల్లించకుండా, సాంకేతికత విభాగం ఆన్లైన్ నమోదు పోర్టల్  ద్వారా తమంతట తాము నమోదు చేసుకుంటారు. దరఖాస్తు చేసిన ఏడు రోజుల్లో ఆమోదం లభిస్తుంది.
స్నేహపూర్వక, సులభతర వ్యాపార ప్రయత్నాలకు మరింత అనుగుణంగా ఇది ఉంటుందని భావిస్తున్నారు. 4జీ మొబైల్ నెట్వర్క్లు అందుబాటులోలేని ప్రాంతాలు సహా దేశవ్యాప్తంగా, ఇంటర్నెట్ చందాదారుల సంఖ్యను కొవిడ్ పెంచింది. స్థిరమైన, అధిక వేగవంతమైన బ్రాడ్బ్యాండ్ ఇంటర్నెట్ సేవలను తప్పనిసరి చేసింది. పబ్లిక్ వైఫైల ఏర్పాటు ద్వారా దీనిని నెరవేర్చవచ్చు.
పబ్లిక్ వైఫైలు ఉపాధిని సృష్టించడం మాత్రమేగాక; చిన్న, మధ్యతరహా పారిశ్రామికవేత్తల ఖర్చు చేసే ఆదాయాలను పెంచుతుంది. తద్వారా జీడీపీ వృద్ధి చెందుతుంది.
డిజిటల్ ఇండియా దిశగా పడిన అడుగు, దాని పర్యవసానంగా వచ్చిన ప్రయోజనమే పబ్లిక్ వైఫై ద్వారా బ్రాడ్బ్యాండ్ సేవల విస్తరణ.
పబ్లిక్ వై-ఫై హాట్స్పాట్లను ఉపయోగించుకుని బ్రాడ్బ్యాండ్ ఇంటర్నెట్ సేవలను అందించడానికి లైసెన్స్ రుసుము లేకపోవడం, దేశం నలుమూలలా బ్రాడ్బ్యాండ్ విస్తరణను ప్రోత్సహిస్తుంది. ఆదాయాలు, ఉద్యోగిత, నాణ్యమైన జీవనం, సులభతర వ్యాపారాలను బ్రాండ్బ్యాండ్ వినియోగం వృద్ధి చేస్తుంది.